Številka: 1004-57/2025-2570-1

Datum: 26. 8. 2025

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1; v nadaljnjem besedilu: ZJU) Ministrstvo za okolje, podnebje in energijo, Langusova ulica 4, 1000 Ljubljana objavlja javni natečaj za zasedbo prostega uradniškega delovnega mesta

**VIŠJI SVETOVALEC (šifra DM 1630)**

**v Sektorju za finančne spodbude, v Uradu za spodbujanje zelenega prehoda,**

**za nedoločen čas**

1. **Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:**
* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* obvezno usposabljanje za imenovanje v naziv,
* znanje uradnega jezika,
* osnovna raven znanja tujega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih, določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03, 81/03, 109/03, 43/04, 58/04 – popr., 138/04, 35/05, 60/05, 72/05, 112/05, 49/06, 140/06, 9/07, 33/08, 66/08, 88/08, 8/09, 63/09, 73/09, 11/10, 42/10, 82/10, 17/11, 14/12, 17/12, 23/12, 98/12, 16/13, 18/13, 36/13, 51/13, 59/13, 14/14, 28/14, 43/14, 76/14, 91/14, 36/15, 57/15, 4/16, 44/16, 58/16, 84/16, 8/17, 40/17, 41/17, 11/19, 25/19, 54/19, 67/19, 89/20, 104/20, 118/20, 168/20, 31/21, 54/21, 203/21, 29/22, 80/22, 103/22, 125/22, 25/23, 74/23, 127/23, 19/24, 35/24, 105/24, 32/25 – ZJU-1 in 34/25).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

1. **Delovne naloge:**
* sodelovanje v zahtevnejših projektnih skupinah,
* oblikovanje sistemskih rešitev in drugih zahtevnejših gradiv,
* sodelovanje pri zahtevnejših strokovnih nalogah za načrtovanje in izvedbo ukrepov skladno z nacionalnimi programi in programskimi dokumenti za črpanje EU in drugih sredstev,
* sodelovanje v postopkih pregleda, ocenitve in izbire projektov v okviru javnih razpisov/pozivov ali neposredne potrditve operacij,
* priprava, usklajevanje, skrbništvo in spremljanje "Pogodb o sofinanciranju"/"Sporazumov o izvajanju" in izvajanje upravljalnih preverjanj, sodelovanje z zunanjimi deležniki v okviru črpanja EU in drugih sredstev,
* zagotavljanje potrebnih vsebin za načrtovanje, analize, opomnike in poročila o izvajanju projektov sofinanciranih iz EU in drugih sredstev,
* opravljanje drugih zahtevnejših nalog s področja dela po navodilu nadrejenega.
1. **Prijava mora vsebovati:**
2. obrazec za prijavo, ki je priloga tega javnega natečaja in iz katerega mora biti razvidno:
* izpolnjevanje pogoja glede zahtevane stopnje izobrazbe (razvidna mora biti stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena),
* podatek o vseh dosedanjih zaposlitvah, kjer kandidat navede datum (dan, mesec in leto) sklenitve in datum (dan, mesec in leto) prekinitve zaposlitve pri posameznem delodajalcu ter kratko opiše delo, ki ga je opravljal pri tem delodajalcu,
1. pisno izjavo o izpolnjevanju pogoja opravljenega obveznega usposabljanja za imenovanje v naziv, če je kandidat usposabljanje opravil,
2. pisno izjavo o osnovni ravni znanja tujega jezika,
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo, da za namen tega natečajnega postopka dovoljuje Ministrstvu za okolje, podnebje in energijo pridobitev podatkov o izpolnjevanju pogojev za zasedbo delovnega mesta iz uradnih evidenc,
2. pisno izjavo kandidata, da je seznanjen in dovoljuje, da bo Ministrstvo za okolje, podnebje in energijo podatke, ki jih je kandidat navedel v prijavi za prosto delovno mesto, obdelovalo za namen izvedbe tega postopka.

V primeru, da kandidat z vpogledom oziroma s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

**Obrazec za prijavo »Vloga za zaposlitev, št. 1004-57/2025-2570-1« je obvezna sestavina vloge posameznega kandidata.** Potrebno je natančno izpolniti vse rubrike in izjave. Oblike obrazca ni dovoljeno spreminjati, lahko pa se po potrebi razširi. Obrazcu za prijavo je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

V skladu z 21. členom Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06, 104/10 in 32/25 – ZJU-1) se v izbirni postopek ne uvrsti kandidat, ki ne izpolnjuje natečajnih pogojev.

Natečajna komisija bo strokovno usposobljenost kandidatov presojala na podlagi navedb v prijavi, dokazil priloženih k prijavi, na podlagi razgovora s kandidati oziroma s pisnim preverjanjem kandidatovega znanja, v kolikor bo to potrebno.

1. **Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in trimesečnim poskusnim delom.** Izbrani kandidat bo opravljal delo na uradniškem delovnem mestu Višji svetovalec II, I, ki jih bo opravljal v nazivu Višji svetovalec II, z možnostjo napredovanja v višji naziv Višji svetovalec I.

Izbrani kandidat bo delo opravljal v prostorih Ministrstva za okolje, podnebje in energijo, Langusova ulica 4, 1000 Ljubljana oziroma v njegovih uradnih prostorih.

1. Kandidat pošlje prijavo s prilogami v pisni obliki na priloženem obrazcu za prijavo »Vloga za zaposlitev, št. 1004-57/2025-2570-1«, v zaprti ovojnici z označbo: »za prosto DM Višji svetovalec (šifra DM 1630) v Sektorju za finančne spodbude, v Uradu za spodbujanje zelenega prehoda, št. 1004-57/2025-2570-1« na naslov: Ministrstvo za okolje, podnebje in energijo, Langusova ulica 4, 1000 Ljubljana, in sicer **v roku 8 dni** po objavi na osrednjem spletnem mestu državne uprave GOV.SI in na Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: **gp.mope@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v 30 dneh po zaključenem postopku izbire. Obvestilo o končanem javnem natečaju bo objavljeno na osrednjem spletnem mestu državne uprave GOV.SI. Splošne informacije o izvedbi javnega natečaja daje ga. Anita Selan, sekretarka, vodja Službe za kadrovske zadeve v Sekretariatu, tel. št. 040 518 039, informacije o delovnem področju pa daje ga. Margita Udovič, sekretarka, vodja Sektorja za finančne spodbude, v Uradu za spodbujanje zelenega prehoda, tel. št. 030 487 812.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

 **mag. Bojan Kumer**

 **minister**

Priloga:

* Obrazec za prijavo »Vloga za zaposlitev št. 1004-57/2025-2570-1«